b'\n_START_ARTICLE_\nEgzoskelet\n_START_PARAGRAPH_\nEgzoskelet, \xc4\x8desto i vanjski kostur, je naziv za podupiru\xc4\x87u strukturu organizma, koja \xc4\x8dini oko njega vanjsku lju\xc5\xa1turu.\n_START_SECTION_\nPrirodni egzoskeleti\n_START_PARAGRAPH_\nZa razliku od kralje\xc5\xbenjaka, mnogi \xc4\x8dlankono\xc5\xa1ci (Arthropoda), prije svega razred kukaca (Insecta) i potkoljena klije\xc5\xa1tara (Chelicerata) i nadrazreda rakova (Crustacea) umjesto \xc4\x8dvrstog endoskeleta (unutra\xc5\xa1njeg kostura), imaju stabiliziraju\xc4\x87i vanjski kostur._NEWLINE_I neka druga \xc5\xbeivotinjska koljena, kao meku\xc5\xa1ci (Mollusca) i mahovnjaci (Bryozoa), imaju egzoskelete._NEWLINE_Uglavnom su gra\xc4\x91eni od ugljikohidrata hitina, strukturnih proteina kao \xc5\xa1to je artropodin i kalcijevog karbonata (ali i magnezijevog karbonata, kalcijevog fosfata i magnezijevog fosfata) (na primjer, rakovi). Hitin i antropodin daju \xc4\x8dvrsto\xc4\x87u, podatnost i vodonepropusnost kutikuli.'